CELEX: C2004/300/25
Language: hu
Date: 2004-12-04 00:00:00
Title: A Bíróság ítélete (hatodik tanács) 2004. október 7-én a C-379/02. sz., (az Østre Landsret előzetes döntéshozatal iránti kérelme) Skatteministeriet kontra Imexpo Trading A/S ügyben (Közös vámtarifa – Vámtarifaszám – Besorolás a Kombinált Nómenklatúrába – Székalátét)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/13
            
         
      A BÍRÓSÁG ÍTÉLETE
   
   (hatodik tanács)
   2004. október 7-én
   a C-379/02. sz., (az Østre Landsret előzetes döntéshozatal iránti kérelme) Skatteministeriet kontra Imexpo Trading A/S ügyben (1)
   
   (Közös vámtarifa - Vámtarifaszám - Besorolás a Kombinált Nómenklatúrába - Székalátét)
   (2004/C 300/25)
   Az eljárás nyelve: dán
   A C-379/02. sz. ügyben, a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet az Østre Landsret (Dánia) a Bíróságnál 2002. október 21-én nyilvántartásba vett 2002. október 15-i végzésével az előtte a Skatteministeriet és az Imexpo Trading A/S között folyamatban lévő eljárásban terjesztett elő, a Bíróság (hatodik tanács), tagjai: A. Borg-Barthet, a tanács elnöke, J.-P. Puissochet (előadó) és S. von Bahr bírák, főtanácsnok: L. A. Geelhoed, hivatalvezető: R. Grass, 2004. október 7-én meghozta ítéletét, amelynek rendelkező része a következő:
   Az 1996. szeptember 9-i 1734/96/EK bizottsági rendelettel, az 1997. november 4-i 2086/97/EK bizottsági rendelettel, az 1998. október 26-i 2261/98/EK bizottsági rendelettel és az 1999. október 12-i 2204/99/EK rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében szereplő kombinált nómenklatúrát úgy kell értelmezni, hogy egy az alapjogvitához hasonló jogvitában, amelyben a felek között vitatott, hogy egy műanyag székalátét a Kombinált Nómenklatúra 3918 10 90 vámtarifa-alszáma vagy 9403 70 90 vámtarifa-alszáma alá tartozik-e, e két alszám közül az első élvez elsőbbséget.
   
      (1)  HL C 7., 2003.1.11.